Իգոր Քսենոֆոնտով

**Իգոր Քսենոֆոնտով** (, ). խորհրդային, ռուս  գեղասահքի մարզիչ։ Եկատերինբուրգի գեղասահքի դպրոցի հիմնադիր և ղեկավար։ ՌՍՖՍՀ  վաստակավոր   մարզիչ։

### Կենսագրություն
Ծնվել է Սվերդլովսկ քաղաքում 1939 թվականի հունվարի 19-ին՝ գիտնականների ընտանիքում։ Մանկուց տարված էր սպորտով, Սվերդլովսկի շրջանի վոլեյբոլի և գեղասահքի հավաքականների  անդամ էր։

Հոր պնդմամբ՝   Քսենոֆոնտովը  դպրոցից հետո սկսեց  աշխատել որպես ձուլագործ, բայց 1958 թվականին որոշեց ընդունվել Օմսկի ֆիզիկական կուլտուրայի  պետական ինստիտուտ։ 1962 թվականին ինստիտուտն ավարտելուց հետո Ֆիզիկական կուլտուրայի և սպորտի Սիբիրի պետական համալսարանի հեծանվավազքի և  չմշկավազքի ամբիոնում աշխատել է որպես ուսուցիչ։ 1964 թվականին վերադարձել է հայրենի քաղաք, դասավանդել Ուրալի պոլիտեխնիկական ինստիտուտի ֆիզիկական կուլտուրայի և սպորտի ֆակուլտետում։ 1966 թվականին նա նշանակվել է Սվերդլովսկի մարզական հասարակությունների և կազմակերպությունների մարզային խորհրդի վերապատրաստման և սպորտի բաժնի պետի պաշտոնում։ 1968 թվականին դարձել է գեղասահքի համամիութենական կարգի դատավոր։

1969 թվականի մարտի 1-ին «Юность» սպորտկոմպլեքսում ստեղծվեց մանկապատանեկան գեղասահքի դպրոց, որի տնօրենն է դառնում Իգոր Քսենոֆոնտովը։ Միևնույն ժամանակ, նա ղեկավարում է գեղասահքի տարածաշրջանային ֆեդերացիան։

1981 թվականի Լեյկ Պլեյսիդիում կայացած  օլիմպիադայից հետո Քսենոֆոնտովին հանձնարարվել է ստեղծել մենասահորդների խումբ։ Սպորտային բազայի հիմք է դառնում Պերվոուրալսկի սառցե պալատը։

1991 թվականից հետո Քսենոֆոնտովի սաները հանդես էին գալիս՝ ներկայացնելով Ուզբեկստանը և Ադրբեջանը։ Որպես մարզիչ աշխատել է Իսրայելը, Չինաստանը, Գերմանիան, Բուլղարիան և այլ երկրներ ներկայացնող մարզիկների հետ։

Ինչպես հայրը՝ Բ.Մ. Քսենոֆոնտովը, այնպես էլ Իգոր Քսենոֆոնտովը ԽՄԿԿ անդամ չեն հանդիսացել։

### Ընտանիք
* Հայրը՝ Քսենոֆոնտով Բորիս Մաքսիմովիչ,  (05.07.1914 — 15.03.1973), ինժեներ-մետալուրգ, տեխնիկական գիտությունների դոկտոր, Ուրալի պետական տեխնիկական համալսարանի պրոֆեսոր
* Մայրը՝ Քսենոֆոնտովա (Սերյոգինա) Գալինա Ալեքսեևա (11.03.1915 — 19.01.2008), Ուրալի պետական հանքարդյունաբերության համալսարանի դասախոս
* Քույրը՝ Քսենոֆոնտովա Տատյանա Բորիսովնա (14.11.1941 — 28.01.2002), մաթեմատիկ-ծրագրավորող
* Կինը՝ Աբրամիչևա (Սիզովա) գալինա Նիկոլաևնա  (ծնվ.՝ 25.06.1946), ճարտարապետ, ԽՍՀՄ և Ռաւսատանի ճարտարապետների միության անդամ
* Աղջիկը՝ Քսենոֆոնտովա Մարիա Իգորևնա (ծնվել և մահացել է 01.05.1977)
* Որդին՝ Քսենոֆոնտով Ալեքսեյ Իգորևիչ (ծնվ.՝ 18.11.1979)
* Աներ՝ Սիզով Նիկոլայ Գեորգիևիչ (09.12.1912 — 21.02.2001), պրոֆեսիոնալ վարորդ, Երկրորդ համաշխարհային պատերազմի մասնակից-հաշմանդամ
* Զոքանչ՝ Սիզովա (Վորոշիլովա) Վերա Եֆիմովնա (30.09.1915 — 31.07.1996), հաշվապահ

### Սաներ
Իգոր Քսենոֆոնտովի  սաների և դպրոցի սաների թվում են կրկնակի Աշխարհի, Եվրոպայի, Ասիայի առաջնությունների, Օլիմպիական խաղերի և ԽՍՀՄ առաջնությունների մրցանակաիրներ և հաղթողներ։

* Մարինա Կլիմովա                                                              * Նատալյա Լեբեդևա
* Մարինա Պեստովա և Ստանիսլավ Լեոնովիչ                                  * Նատալյա Օվչիննիկովա (Կորելինա)
* Վերոնիկա Պերշինա և Մարատ Ակբարով                                     * Լարիսա Զամոտինա
* Նատալյա Կարամիշևա և Ռոստիսլավ Սինիցին                                * Տատյանա Մալինինա
* Յուլյա և Արդո Ռեննիկներ                                         * Անաստասիա Գիմազետդինովա

### Հիշողություն
Եկատերինբուրգում «Юность» սպորտկոմպլեքսի «Снежинка» սառույցի վրա ապրիլի վերջին անցկացվում է ամենամյա մրցաշար՝ ի հիշատակ Իգոր Քսենոֆոնտովի։ 2009 թվականին դրան մասնակցել են Ռուսաստանի շատ քաղաքների 300 մարզիկներ։

### Պարգևներ և կոչումներ
* ՌՍՖՍՀ վաստակավոր մարզիչ (1974)
* Միջազգային կարգի դատավոր (1975)
* Մեդալ «Աշխատանքի վետերան»  (1988)
* Պատվո նշան «Ֆիզիկական կուլտուրայի և սպորտի զարգացման գործում  արժանիքների համար» (1999)

## Ծանոթագրություններ

## Արտաքին հղումներ
* Сайт посвященный Игорю Ксенофонтову 

Կատեգորիա:«Աշխատանքի վետերան» մեդալակիրներ
Կատեգորիա:ԽՍՀՄ վաստակավոր մարզիչներ